*Projekts*

LATVIJAS REPUBLIKAS MINISTRU KABINETS

2016.gada \_\_.\_\_\_\_\_\_\_\_\_ Rīkojums Nr. \_\_\_\_

Rīgā (prot. Nr. \_\_ \_\_.§)

**Par konceptuālo ziņojumu „Par Eiropas Savienības fondu Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” ieviešanu”**

1. Atbalstīt konceptuālajā ziņojumā „Par Eiropas Savienības fondu Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1.SAM) ieviešanu” (turpmāk – konceptuālais ziņojums) ietvertos risinājumus.
2. Noteikt Kultūras ministriju par atbildīgo institūciju konceptuālā ziņojuma īstenošanā.
3. Atbalstīt Kultūras un sporta kvartāla Grīziņkalnā attīstības stratēģijā ietvertos teritorijas attīstības risinājumus un noteikt valsts sabiedrību ar ierobežotu atbildību „Kultūras un sporta centrs „Daugavas stadions”” par atbildīgo institūciju Kultūras un sporta kvartāla Grīziņkalnā attīstības stratēģijas īstenošanā.
4. Atbalstīt Teikas un Čiekurkalna teritoriju revitalizācijas stratēģijā ietvertos teritorijas attīstības risinājumus un noteikt Rīgas domi par atbildīgo institūciju Teikas un Čiekurkalna teritoriju revitalizācijas stratēģijas īstenošanā.
5. Kultūras ministrijai, saskaņojot 5.6.1.SAM projektu iesniegumu atlases nolikumu ar Centrālo finanšu un līgumu aģentūru, nodrošināt, ka 5.6.1.SAM projektu iesniegumu atlases nolikumā tiek iekļautas prasības projekta iesnieguma iesniedzējam norādīt projekta iesniegumā informāciju un pamatojumu par katra plānotā objekta ekonomisko ienesīgumu, atdevi un funkcionālo neatkarību.
6. Kultūras ministrijai saskaņot ar Eiropas Komisiju Teikas un Čiekurkalna teritorijas revitalizācijas stratēģijā iekļauto objektu atbilstību darbības programmā „Izaugsme un nodarbinātība” noteiktajam 5 miljonu euro ierobežojumam maza mēroga infrastruktūrai.
7. Kultūras ministrijai līdz 2016.gada 30.aprīlim iesniegt izskatīšanai Ministru kabinetā konceptuālā ziņojuma 2.4.nodaļā minēto teritoriju revitalizācijas attīstībai izstrādātās stratēģijas, kas noteiktā kārtībā saskaņotas ar Eiropas Komisiju.

Ministru prezidente L.Straujuma

Kultūras ministre D.Melbārde

Vīza: Valsts sekretāra p.i. U.Lielpēters

05.02.2016. 11:45

262

Z.Saulīte, 67330316

Zanda.Saulite@km.gov.lv